થાળીનું નામ આવતાં આપણી આંખ સામે ગોળ શેપ આવી જાય, પણ આ ડેકોરેટિવ થાળીમાં તમને વિવિધ શેપ પણ જોવા મળશે : કેરીનો શેપ, કેળાના પાનનો શેપ વગેરે. થાળીમાં આવતી સામગ્રી વિશે જણાવતાં હરેન મહેતા કહે છે, ‘થાળીમાં એક દીવો અને અગરબત્તીનું સ્ટૅન્ડ પણ હોય છે. એ સાથે કંકુ અને ચોખા મૂકવા માટે નાની ડબ્બી અથવા વાટકીઓ હોય છે. કોઈક થાળીમાં તમને રાખડી પણ સાથે મળે છે. આ સિવાય થાળીને વધારે આકર્ષક બનાવવા નાના ગણપતિ, શ્રીફળ, ફૂલો જેવી વિવિધ ડેકોરેશનની વસ્તુઓ પણ મૂકવામાં આવે છે.’